135 LYCOPODINEARUM DISTRIBUTIO ET USUS. 136 
esse sibi persuadeant. Jam igitur inde profectus harum 
descriptionum auctor complures, quae huc spectant plan- 
tas, alicujus speciei proposuit subspecies; quam ob cau- 
sam bofanicos, qui his rebus dant operam, admouitos 
velim, explorent, sitne ejusmodi subspecies huic illive 
speciei tamqnam declinatio coeli temperie effecta, sub- 
jungenda, an propria enumeranda in systemate. Ut Mus- 
cos ita has quoque ejusdem speciei plantas per multas 
terras orbisque partes vagari apparuit. lta Lycopo- 
dium clavatum tota Europa, America septentrionali, 
et Brasilia occurrit; Lycopodium complanatum latius 
etiam patet, quippe quod in tota Europa, in Asia, in 
„utraque America, in insulis Indiae occidentalis cernitur. 
Selaginella rupestris in America septentrionali, in Quito, 
Peruvia et Brasilia, orbis antiqui vero in Camtschatka, 
inque Indiae orientalis provincia Madras est inventa. Ly- 
copodium acerosum ex India occidentali, Peruvia, insulis 
Sandvicensibus et Mascarenis in lucem est editum; Lyco- 
podium aristatum crescit ut in Americae ora septen- 
trio- occidentali, ita in America septentrionali, quae 
vergit ad Orientem, in India occidentali, in montosis 
novogratensibus et peruvianis. In parte Americae orien- 
tali emergunt Lycopodium. alopecuroides et Selagi- 
nella apus inde a Virginia per Floridam in Indiam 
occidentalem patentia et ad Brasiliam usque. Lycopo- 
dium cernuum jam supra dietum est indigenam esse 
omnium fere regionum, quae a tropicis cinguntur. Ly- 
copodium mandioccanum non minus in Brasilia quam 
in imperio Mexicano, India occidentali, et in Java con- 
spicitur. Psilotum quoque triquetrum longissime est 
dispersum, cum inde ab America septentrionali per Flo- 
ridam, Indiam occidentalem, Terram Firmam descen- 
dat ad S. Catharinae insulam usque, in ora brasiliensi. 
Id vero mirum est, quod paucissimae Lycopodineae, 
quas profert orbis recens detectus, non gignuntur in 
Africa praeter unam, quam afferre debemus speciem, . 
Lycopodium repens dico, quod non solum in America 
septentrionali , in Guinea, in Mascarenis, in Madagas- 
cariae et Ceilonae insulis est inventum, sed etiam in 
promontorio Bonae Spei. 
Omnino Lycopodia Selaginellis latius regnare est ob- 
servatum, quae posteriores multo teneriore sunt structura 
et fere a tropicis circulis continentur, quum illa haud 
exigui frigoris patientia non nunquam adscendant ad 
altos montes. Lycopodium acerosum, quod in Andi- 
bus Loxensibus inventum est in altitudine pedum 9500, 
eminet in Serra do Mar juxta oram maritimam Brasiliae 
in altitudine 2000 — 3000 pedum, ad flumen vero Ama- 
попит non nisi 500—700 pedum supra maris aequor. 
Lycopodium aristatum, in Silla de Caracas in altitudine 
9800 pedum detectnm, in montibus regionis montano- 
nemorosae Brasiliae ad altitudinem 2400 pedum assur- 
git, quam eandem assequuntur ibi Lycopodium refle- 
xum et mandioccanum. Lycopodium contextum, spe- 
cies, quae sub linea aequinoctiali occurrit, circa 1200 
pedum altitudinem in monte Агага - Coara, Japurá 
fluvio imminente, deprehendi. Species altissime ad- 
scendentes e Brasilia cognitae sunt Lycopodium alo- 
pecuroides et Selaginella rupestris, quae in jugo 
Itambé in provincia Minarum ad altitudinem pedum 4600 
evadit. Lycopodium complanatum, quod in Silla de 
Caracas tendit in altitudinem pedum 5100, in Brasilia 
locis multo inferioribus est conspectum. Lycopodia 
crescunt modo in caudicibus et arborum radicibus, quae 
humo emergunt (quem locum Psilotum quoque frique- 
trum adamat), — modo in solo silvarum argillaceo ac 
multis semiputridis lignorum particulis commixto, non- 
nullae etiam locis uliginosis. Selaginellae crescunt in 
terra, saepe magna multitudine consociatae ; amant sil- 
varum loca herbosa nec nimis occulta, quibus aliquam 
certe diei partem solibus sunt expositae. 
Qnod adtinet ad parvae hujus plantarum familiae 
utilitatem non possit dubitari, quin species multis an- 
theridiis praeditae queant adhiberi ad colligendum pul- 
verem illum singularem et combustibilem, qui medicis 
nominatur Pulvis seminum Lycopodii; neque vero de 
usu pulveris illius ad medendum apti hucusque cogita- 
tum est, quod sub coelo calidiori infantes saucii et 
facilius et melius sanantur aqua frigida, quam pulvere 
illo Lycopodii inspergendo. Neque ad emeticam Ly- 
copodiorum vim deducuntur Brasiliae incolae, quae 
terra magnam optimorum et efficacissimorum emeticorum 
possideat multitudinem. Quodsi indigenae, de quo jam 
supra diximus, decocto Selaginellae convolutae poten- 
tiam virilem arbitrantur redintegrari, id inde videtur 
declarandum, quod planta tempestate madida expandi- 
tur, veluti rosa Jerichus, sicca autem contrahitur in 
glomum; ob quam virtutem hygroscopicam haec planta 
non minus possit haberi pro hygrometro quam apud 
nostrates fructus Geranii aut apud Lusitanos aristae 
Stipae arenariae*), Martius. 
*) De hygrometro cum aristis Stipae arenariae Brot. instituendo egit 
A. J. das Neves Mello in tractatu proprio, Rio de Jan. 1811. 8. · 
